CELEX: C2005/115/25
Language: el
Date: 2005-05-14 00:00:00
Title: Υπόθεση C-114/05: Αίτηση εκδόσεως προδικαστικής αποφάσεως, υποβληθείσα με διάταξη του Conseil d'Etat (Γαλλία), τμήμα εκδικάσεως ενδίκων διαφορών, της 10ης Ιανουαρίου 2005, στο πλαίσιο της υποθέσεως Ministre de l'Ėconomie, des Finances et de l'Industrie κατά société Gillan Beach

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/14
            
         Αίτηση εκδόσεως προδικαστικής αποφάσεως, υποβληθείσα με διάταξη του Conseil d'Etat (Γαλλία), τμήμα εκδικάσεως ενδίκων διαφορών, της 10ης Ιανουαρίου 2005, στο πλαίσιο της υποθέσεως Ministre de l'Ėconomie, des Finances et de l'Industrie κατά société Gillan Beach
   (Υπόθεση C-114/05)
   (2005/C 115/25)
   Γλώσσα διαδικασίας: η γαλλική
   Το Conseil d'Etat (Γαλλία), τμήμα εκδικάσεως ενδίκων διαφορών, με διάταξη της 10ης Ιανουαρίου 2005, η οποία περιήλθε στη Γραμματεία του Δικαστηρίου στις 8 Μαρτίου 2005, στο πλαίσιο της δίκης Ministre de l'Ėconomie, des Finances et de l'Industrie κατά société Gillan Beach, υπέβαλε στο Δικαστήριο των Ευρωπαϊκών Κοινοτήτων αίτηση εκδόσεως προδικαστικής αποφάσεως.
   Το Conseil d'Etat (Γαλλία), τμήμα εκδικάσεως ενδίκων διαφορών, ερωτά αν μία συνολική παροχή από ένα διοργανωτή στους εκθέτες μιας εκθέσεως μπορεί να υπαχθεί στο ρυθμιστικό πεδίο του άρθρου 9, παράγραφος 2, σημείο γ', πρώτη περίπτωση, της έκτης οδηγίας 77/388/ΕΟΚ (1) της 17ης Μαΐου 1977, του άρθρου 9, παράγραφος 2, σημείο α', της οδηγίας αυτής ή σε οποιαδήποτε άλλη κατηγορία παροχών υπηρεσιών του άρθρου 9, παράγραφος 2.
   
      (1)  Έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση (EE L 145, της 13.06.1977, σ. 1)